open-index/open-wikipedia-markdown huggingface dataset:
இராஜு திவாரி

**இராஜு திவாரி** (பிறப்பு சூலை 05,1979) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சூன் 2021 முதல் லோக் ஜனசக்தி கட்சி (ராம் விலாஸ்) மாநிலத் தலைவராக உள்ளார். 2015 பீகார் சட்டப்பேரவை தேர்தலில் லோக் ஜனசக்தி கட்சியின் உறுப்பினராக கோவிந்த்கஞ்ச் சட்டமன்றத் தொகுதி பிரதிநிதித்துவப்படுத்தி பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் பீகார் முன்னாள் சட்டமன்ற உறுப்பினர் இராஜன் திவாரியின் சகோதரர் ஆவார்.

இவர் 2025ஆம் ஆண்டு நடைபெற்ற பீகார் சட்டமன்றத் தேர்தலில் லோக் ஜனசக்தி கட்சி (ராம் விலாஸ்) வேட்பாளராக கோவிந்த்கஞ்ச் சட்டமன்றத் தொகுதியில் போட்டியிட்டு வெற்றிபெற்றார்.

## தேர்தல் செயல்பாடு
### 2025

(Detailed Results at:
https://results.eci.gov.in/ResultAcGenNov2025/ConstituencywiseS0414.htm)

## ஆரம்பகால வாழ்க்கை மற்றும் கல்வி
இராஜு திவாரி சூலை 5, 1979 அன்று உத்தரபிரதேசத்தின் கோரக்பூரில் விசுவாஜீவன் ராம் திவாரி மற்றும் காந்தி தேவிக்கு மகனாகப் பிறந்தார்.

தீன் தயாள் உபாத்யாய் கோரக்பூர் பல்கலைக்கழகத்தில் 1994 ஆம் ஆண்டில் கலைகளில் முதுகலைப் பட்டம் பெற்றார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:1979 பிறப்புகள்
கல்லட்டுமுக்கு

**கல்லட்டுமுக்கு** (*Kallattumukku*) என்பது  கேரளத்தின் தலைநகரான திருவனந்தபுரத்தின் புறநகர்ப் பகுதியாகும். கல்லட்டுமுக்கு அம்பலத்தற மற்றும் கமலேஸ்வரம் ஆகியவற்றுக்கு இடையே  அமைந்துள்ளது.

## அமைவிடம்
கல்லட்டுமுக்கு திருவனந்தபுர நகர மையத்திலிருந்து 4 கி.மீ. தொலைவில் உள்ளது. கிழக்குக் கோட்டைலிருந்து கோவளம் பாதையில் இயங்கும் தனியார் மற்றும் அரசு சாலைப் போக்குவரத்துக் கழக பேருந்துகள் கல்லட்டுமுக்கு வழியாக செல்கின்றன. தேசிய நெடுஞ்சாலை 47 இன் புறவழிச்சாலை கல்லட்டுமுக்கு மேற்கே இரண்டு கி.மீ தொலைவில் செல்கிறது. கல்லட்டுமுக்கு மேற்கே நான்கு கி.மீ. தொலைவில் திருவனந்தபுரம் மத்திய தொடருந்து நிலையம் அமைந்துள்ளது. அருகிலுள்ள வானூர்தி நிலையம் திருவனந்தபுரம் பன்னாட்டு வானூர்தி நிலையம், சுமார் ஐந்து கி.மீ தொலைவில் உள்ளது. திருவனந்தபுரத்தில் கிழக்கு கோட்டையிலிருந்து திருவல்லம் செல்லும் வழியில் அமைந்துள்ள கல்லட்டுமுக்கு ஒரு பரபரப்பான குடியிருப்பு பகுதியாகும். திருவல்லத்தில் உள்ள 2000 ஆண்டுகள் பழமையான பரசுராமர் கோயில் இங்கிருந்து சுமார் மூன்று கி.மீ. தொலைவில் உள்ளது.

## சமயம்
கல்லட்டுமுக்கு மக்கள் முதன்மையாக இசுலாம், இந்து சமயத்தைப் பின்பற்றுகின்றனர்.

## மேற்கோள்கள்

## வெளி இணைப்புகள்
* http://www.distancesfrom.com/Driving-Directions.aspx
* http://kerala.gov.in/index.php?option=com_content&view=article&catid=80:harbour-engineering-department&id=1830:harbour-engineering-department-harbour-engg&Itemid=2257

பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அசிட்டோ அசிட்டமைடு

**அசிட்டோ அசிட்டமைடு** (*Acetoacetamide*) என்பது C4H7NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். CH3COCH2CONH2 என்ற அமைப்பு வாய்ப்பாட்டாலும் இதை குறிப்பிடலாம். இச்சேர்மம் அசிட்டோ அசிட்டிக் அமிலத்தின் அமைடு ஆக கருதப்படுகிறது. இருகீட்டீனை நீரிய அம்மோனியாவுடன் சேர்த்து வினைபுரியச் செய்வதன் மூலம் தயாரிக்கப்படுகிறது.

செயற்கை இனிப்பான "ஏசுசல்பேம் பொட்டாசியம் சிதைவதன் விளைவாகவும் விளைகிறது..

## தொடர்புடைய சேர்மங்கள்
அசிட்டோ அசிட்டமைடின் என்-பீனைல் வழிப்பெறுதி அசிட்டோ அசிட்டனிலைடு  (CH3COCH2CONH2) ஆகும். இதுவும் இருகீட்டோனிலிருந்தே தயாரிக்கப்படுகிறது. இச்சேர்மமும் மற்றும் பல்வேறு வழிப்பெறுதிகளும் அரைலைடு மஞ்சள் எனப்படும் கரிம நிறமிகளின் உற்பத்தியில் பயன்படுத்தப்படுகின்றன. நிறமி மஞ்சள் 74 ஓர் உதாரணமாகும். பல ஒப்புமைகள் தயாரிக்கப்பட்டுள்ளன. இச்சாயங்களை உருவாக்க, அசிட்டோ அசிட்டனிலைடுகள் அசோ இணைப்பு வினைக்காக ஈரசோனியம் உப்புகளுடன் இணைக்கப்படுகின்றன.

 

## மேற்கோள்கள்

பகுப்பு:கீட்டோன்கள்
பகுப்பு:அசிட்டமைடுகள்
பகுப்பு:கரிமச் சேர்மங்கள்
கமலேஸ்வரம்

**கமலேஸ்வரம்** (*Kamaleswaram*) என்பது கேரளத்தின் தலைநகரான திருவனந்தபுரத்தின் புறநகர்ப் பகுதியாகும். இங்கு வரலாற்று சிறப்பு வாய்ந்த பல கோயில்களும், பள்ளிவசல்களும் உள்ளன. ஆற்றுக்கால் பகவதி கோவில் கமலேஸ்வரத்திலிருந்து ஒரு கி.மீ. தொலைவிலும், பத்மநாபசுவாமி கோயில் 1.5 கி.மீ. தொலைவிலும் அமைந்துள்ளது. மணக்காடு வலியப்பள்ளி கமலேஸ்வரத்திலிருந்து 500 மீட்டர் தொலைவில் அமைந்துள்ளது.  அனைத்து முக்கிய பொது அலுவலகங்களும் இப்பகுதியின் அருகிலேயே உள்ளன. திருவனந்தபுரம் பன்னாட்டு வானூர்தி நிலையம் கமலேஸ்வரத்திலிருந்து நான்கு கி.மீ. தொலைவில் உள்ளது. திருவனந்தபுரம் மத்திய தொடருந்து நிலையம் கமலேஸ்வரத்திலிருந்து மூன்று கி.மீ. தொலைவிலும், கிழக்குக் கோட்டை பேருந்து நிலையம் கமலேஸ்வரத்தில் இருந்து இரண்டு கி.மீ. தொலைவில் உள்ளது. கமலேஸ்வரம் கல்லட்டுமுக்கு, மணக்காடு ஆகியவற்றிற்கு இடையே அமைந்துள்ளது.

## அமைவிடம்
கமலேஸ்வரம் திருவனந்தபுரம் நகர மையத்திலிருந்து இரண்டு கி.மீ. தொலைவில் உள்ளது. கிழக்குக் கோட்டையிலிருந்து கோவளம் பாதையில் இயங்கும் தனியார் மற்றும் கேரள அரசு சாலைப் போக்குவரத்துக் கழக பேருந்துகள் கமலேஸ்வரம் வழியாக செல்கின்றன. தேசிய நெடுஞ்சாலை 47 இன் புறவழிச்சாலை கமலேஸ்வரத்திற்கு மேற்கே ஒரு கி.மீ. தொலைவில் உள்ளது. அருகிலுள்ள தொடருந்து நிலையமான திருவனந்தபுரம் மத்திய தொடருந்து நிலையம், சுமார் 3&nbsp;கி.மீ தொலைவில் உள்ளது. அருகிலுள்ள வானூர்தி நிலையமான திருவனந்தபுரம் பன்னாட்டு வானூர்தி நிலையம், சுமார் 4&nbsp;கி.மீ தொலைவில் உள்ளது. திருவனந்தபுரத்தில் கிழக்குக் கோட்டையிலிருந்து திருவல்லம் செல்லும் வழியில் அமைந்துள்ள கமலேஸ்வரம் ஒரு பரபரப்பான குடியிருப்பு பகுதியாகும். திருவல்லத்தில் உள்ள 2000 ஆண்டுகள் பழமையான திருவல்லம் சிறீ பரசுராம சுவாமி கோவில் கமலேஸ்வரத்திலிருந்து நான்கு கி.மீ. தொலைவில் உள்ளது.

## சமயம்
கமலேஸ்வரத்தில் வாழும் மக்களில் பெரும்பான்மையினர் இந்து, இசுலாமிய சமயத்தை பின்பற்றுபவர்களாக உள்ளனர். கமலேசுவரம் மகாதேவர் கோவில் கேரளத்தில் உள்ள ஒரு பிரபலமான கோயிலாகும். இது  கமலேஸ்வரம் அரசு மேல்நிலைப் பள்ளிக்கு அருகில் அமைந்துள்ளது.

## அரசு அலுவலகங்கள்

# கமலேஸ்வரம் அரசு மேல்நிலைப் பள்ளி
# துறைமுக பொறியியல் துறை
# மீன்வளத் துறை அலுவலகம்
# முத்ததர கிராம அலுவலகம்

## நூலகம்
எஸ். என். எஸ் எஸ்SNSS (ஸ்ரீ நாராயண ஸ்மாரக கிரந்தசாலை) நூலகம் கமலேஸ்வரத்தில் அமைந்துள்ளது.  இது 50 ஆண்டுகளுக்கு முன்பு நிறுவப்பட்டதாகும்.

## மேற்கோள்கள்

## வெளி இணைப்புகள்

* http://wikimapia.org/11500356/Kamaleswaram
* http://www.distancesfrom.com/Driving-Directions.aspx
* http://kerala.gov.in/index.php?option=com_content&view=article&catid=80:harbour-engineering-department&id=1830:harbour-engineering-department-harbour-engg&Itemid=2257
பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
ஆல்பிரெட் இசுடெர்ட்வன்ட்

**ஆல்பிரெட் என்றி இசுடெர்ட்வன்ட்** (*Alfred Henry Sturtevant*) (நவம்பர் 21,1891-ஏப்ரல் 5,1970) ஒரு அமெரிக்க மரபியல் அறிஞர் ஆவார். 1911 ஆம் ஆண்டில் குரோமோசோமின் முதல் மரபணு வரைபடத்தை இவர் உருவாக்கினார். தனது தொழில் வாழ்க்கை முழுவதும் இவர் தாமஸ் ஹன்ட் மோர்கனுடன் *ட்ரோசோபிலா மெலனோகாஸ்டர்* என்ற பழ ஈ சார்ந்து பணியாற்றினார். தொடக்க கால செல் பகுப்பு இரண்டு வெவ்வேறு மரபணுக்களை உருவாக்கிய ஈக்களின் வளர்ச்சியைப் பார்த்து, உறுப்புகளுக்கு இடையிலான கரு தூரத்தை ஒரு அலகில் அளந்தார். இது அவரது நினைவாக ஸ்டர்ட் என்று அழைக்கப்படுகிறது. பிப்ரவரி 13,1968 அன்று, இசுடெர்ட்வன்ட் 1967 ஆம் ஆண்டில் தேசிய அறிவியல் பதக்கத்தை அரசுத் தலைவர் லிண்டன் பி. ஜான்சனிடமிருந்து பெற்றார்.

## வாழ்க்கை வரலாறு
ஆல்பிரட் என்றி ஸ்டர்டெவன்ட் நவம்பர் 21,1891 அன்று அமெரிக்காவின் இல்லினாய்ஸின் ஜாக்சன்வில்லில் பிறந்தார், ஆல்பிரட் என்றி மற்றும் ஹாரியட் ஸ்டர்டெவன்டின் ஆறு குழந்தைகளில் இளையவர். இவரது தாத்தா ஜூலியன் மான்சன் ஸ்டெர்டேவன்ட், யேல் பல்கலைக்கழக பட்டதாரி, இல்லினாய்ஸ் கல்லூரி நிறுவன பேராசிரியராகவும், அவரின் தந்தை கணிதத்தை கற்பித்த இல்லினாய் கல்லூரியின் இரண்டாவது தலைவராகவும் இருந்தார்.

இசுடெர்டெவண்டிற்கு ஏழு வயதாக இருந்தபோது, இவரின் தந்தை தனது கற்பித்தல் வேலையை விட்டுவிட்டு, விவசாயத்தைத் தொடர குடும்பத்தை அலபாமாவுக்கு மாற்றினார். இசுடர்டெவன்ட் மொபைல் என்ற இடத்தில் உயர்நிலைப் பள்ளியில் நுழையும் வரை ஒரு ஒரு அறை கொண்ட பள்ளி இல்லத்தில் பயின்றார். 1908 ஆம் ஆண்டில், அவர் கொலம்பியா பல்கலைக்கழகத்தில் சேர்ந்தார். இந்த நேரத்தில், இவர் தனது மூத்த சகோதரர் எட்கருடன் வசித்து வந்தார், அவர் ஒரு மொழியியலாளர். எட்கர் ஆல்பிரட் கல்வி உதவித்தொகை மற்றும் ஆராய்ச்சி பற்றி கற்பித்தார்.

## மேற்கோள்கள்

பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:அமெரிக்க மரபியலாளர்கள்
பகுப்பு:1970 இறப்புகள்
பகுப்பு:1891 பிறப்புகள்
பைதியாநாத் பிரசாத்

**பைதியாநாத் பிரசாத்** (*Baidyanath Prasad*)(பிறப்பு செப்டம்பர் 29,1959) என்பவர் பீகாரைச் சேர்ந்த இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தனது அரசியல் வாழ்க்கையில் இந்திய தேசிய காங்கிரசு, பாரதிய ஜனதா கட்சி ஆகிய இரண்டிலும் தொடர்புடையவர். பல ஆண்டுகளாக, இவர் உள்ளூர் நிர்வாகத்தில் பல பதவிகளை வகித்துள்ளார். மேலும் பீகார் சட்டமன்றம் மற்றும் பீகார் சட்டமன்ற மேலவைக்கு பல தேர்தல்களில் போட்டியிட்டுள்ளார்.

## ஆரம்பகால வாழ்க்கை மற்றும் கல்வி
பைதியநாத் பிரசாத் 1959 செப்டம்பர் 29 அன்று பீகாரின் சியோகர் மாவட்டத்தில் உள்ள தரியானி சௌக் காவல் நிலையத்தின் கீழ் உள்ள சுல்தான்பூர் கிராமத்தில் பிறந்தார். இவர் மறைந்த இராஜனந்தன் பிரசாத்தின் மகன் ஆவார். இடைநிலை (அறிவியல்) நிலை வரை தனது கல்வியை முடித்தார். இவருக்கு திருமணமாகி இரண்டு மகன்களும் மூன்று மகள்களும் உள்ளனர்.

## அரசியல் மற்றும் சமூக வாழ்க்கை
பைதியநாத் பிரசாத் தனது பொது வாழ்க்கையை உள்ளூர் நிர்வாகத்தில் தொடங்கினார். மே 1978இல், சீதாமர்கி மாவட்டத்தின் பெல்சந்த் பகுதியில் உள்ள பெல்கியா, சுல்தான்பூர் கிராம பஞ்சாயத்து ராஜ் முகியாவாக தேர்ந்தெடுக்கப்பட்டார். மார்ச் 1979இல், இவர் பெல்சந்த் வட்டார ஊராட்சி சமிதியின் பிரமுக் ஆனார். 1980 நவம்பரில் சீதாமாரியில் உள்ள மாவட்ட பரிசத்தின் துணைத் தலைவராக தேர்ந்தெடுக்கப்பட்டார்.

பிப்ரவரி 1985இல், பீகார் சட்டமன்றத் தேர்தலில் சோன்பர்சா சட்டமன்றத் தொகுதியின் இந்திய தேசிய காங்கிரசின் வேட்பாளராக முன்னாள் முதலமைச்சர் கர்பூரி தாக்கூரை எதிர்த்து போட்டியிட்டார். சூலை 1985 முதல் 1989 வரை மாவட்ட இளைஞர் காங்கிரசின் தலைவராகவும், மாவட்ட இருபது அம்ச திட்ட அமலாக்கக் குழுவில் உறுப்பினராகவும் பணியாற்றினார்.

1995ஆம் ஆண்டு பெல்சாண்ட் சட்டப்பேரவைத் தேர்தலில் சுயேட்சை வேட்பாளராகப் போட்டியிட்டார். 1992 முதல் பிப்ரவரி 1995 வரை, பீகார் பிரதேச காங்கிரசு குழுவின் மாநில பிரதிநிதியாக பணியாற்றினார்.

ஏப்ரல் 15,1996 அன்று, பைதியநாத் பிரசாத் பாரதிய ஜனதா கட்சியில் சேர்ந்தார். பின்னர் இவர் சியோகர் மாவட்டக் குழு உறுப்பினராக 15 ஏப்ரல் 2001 முதல் 2006 ஊராட்சி மன்றத் தேர்தல்கள் வரை பணியாற்றினார். சூலை 2003இல், பீகார் சட்டமன்ற மேலவைத் தேர்தலில் சீதாமகி-சியோகர் உள்ளாட்சி அதிகாரிகள் தொகுதியில் பாஜக ஆதரவுடைய வேட்பாளராகப் போட்டியிட்டார். நவம்பர் 2005இல், இவர் சுர்சந்த் சட்டமன்றத் தொகுதியில் பாஜக வேட்பாளராக போட்டியிட்டு இரண்டாவது இடத்தைப் பிடித்தார்.

## மேற்கோள்கள்

பகுப்பு:1959 பிறப்புகள்
பகுப்பு:பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
மெத்தியோனோல்

**மெத்தியோனோல்** (*Methionol*) என்பது C4H10OS என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும்.  (3-(மெத்தில்தயோ)-1-புரோப்பனால்), 3-மெத்தில்சல்பேனைல்புரோப்பேன்-1-ஓல் என்ற பெயர்களாலும் இது அழைக்கப்படுகிறது. புரோப்பேன்-1-ஓல் சேர்மத்தின் மெத்தில் சல்பைடு வழிப்பெறுதியாகக் கருதப்படுகிறது. மெத்தியோனோல் இயற்கையில் காணப்படுகிறது. நொதிமம்  மற்றும் பேசிலசு ஆந்த்ராக்சினின் வளர்சிதை மாற்றப் பொருளாகவும் இச்சேர்மம் உள்ளது. மது, பாலடைக்கட்டி மற்றும் வறுத்த காபி போன்ற பல உணவுகளில் கந்தக நறுமணக் கூறு ஆகும்.  ஓர் எரிச்சலூட்டும் பொருளாக வகைப்படுத்தப்படும்  இது மிகக் குறைந்த ஆல்ஃபாக்டரி வரம்பைக் கொண்டுள்ளது.

## மேற்கோள்கள்

பகுப்பு:மெத்தில்தயோ சேர்மங்கள்
பகுப்பு:கரிமச் சேர்மங்கள்
1,1'-பெரோசீன்முச்சல்பைடு

**1,1'-பெரோசீன்முச்சல்பைடு** (*1,1'-Ferrocenetrisulfide*) என்பது Fe(C5H4S)2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கரிம இரும்புச் சேர்மமான இச்சேர்மம் மஞ்சள் நிற திடப்பொருளாகக் காணப்படுகிறது. பெரோசீனின் எளிமையான பாலிசல்பைடு வழிப்பெறுதியாகக் கருதப்படுகிறது. இருலித்தியோபெரோசீனை தனிம கந்தகத்துடன் சேர்த்து சூடுபடுத்தி இதை தயாரிக்க முடியும். புரோட்டான் அணுக்கரு காந்த ஒத்ததிர்வு  நிறமாலையைப் பயன்படுத்தி, முச்சல்பைடு வளையத்தின் ஒப்பீட்டளவில் மெதுவான இணக்க சமநிலையை நிறுவ முடியும்.

:

## மேற்கோள்கள்

பகுப்பு:பெரோசீன்கள்
பகுப்பு:பாலிசல்பைடுகள்
பகுப்பு:கரிமச் சேர்மங்கள்
1,1'-பெரோசீன் ஈரைசோசயனேட்டு

**1,1'-பெரோசீன் ஈரைசோசயனேட்டு** (*1,1'-Ferrocenediisocyanate*) என்பது  Fe(C5H4NCO)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். கரிம இரும்புச் சேர்மமான இச்சேர்மம் பெரோசீனின் ஓர் எளிய ஈரைசோசயனேட்டு சேர்மமாகும். 1,1'-பெரோசீன் டைகார்பாக்சிலிக் அமிலத்திலிருந்து தொடங்கி பல நெறிமுறைகளைப் பயன்படுத்தி, ஈரசைல்  அசைடை கர்டியசு மறுசீரமைப்பு வினை மூலம் தயாரிக்கலாம். ஐசோசயனேட்டுகளின் நீராற்பகுப்பு மூலம் 1,1'-ஈரமினோபெரோசீனின் தயாரிப்பில்  இந்த கலவை ஓர் இடைநிலையாகப் பயன்படுகிறது. இச்சேர்மம் சிலோக்சேன்-டையால்களுடன் வினைபுரிந்து பல்வேறு பாலி(சிலோக்சேன்-யூரித்தேன்) குறுக்கு இணைப்பு பாலிமர்களை உருவாக்குகிறது. குறைந்த வெப்பநிலையில் நல்ல இயந்திர பண்புகளைக் கொண்டிருக்கக்கூடிய மின்வேதியியல் ரீதியாக செயல்படும் பலபடிகளாக இந்த சேர்மங்கள் உள்ளன.

## மேற்கோள்கள்

பகுப்பு:பெரோசீன்கள்
பகுப்பு:கரிமச் சேர்மங்கள்
பகுப்பு:சமசயனேட்டுகள்
சாம்பானேர்

**சாம்பனேர்** (*Champaner*), இந்திய மாநிலமான குஜராத்தின் பஞ்சமகால் மாவட்டத்தில் உள்ள பெரிய கிராமம் ஆகும். சாம்பனேர் கிராமம், வடோதரா நகரத்திற்கு வடகிழக்கே 47.4 கிலோமீட்டர் தொலைவில் உள்ளது. இக்கிராமத்தில் சம்பானேர்-பாவாகேத் தொல்லியல் பூங்கா உள்ளது.
## வரலாறு
பில் குல மன்னர் சம்பா பில் என்பவரால் சாம்பனேர் நகரம் நிறுவப்பட்டது.சாம்பனேர் பில் அரசர்களின் தலைநகராக இருந்தது 
எட்டாம் நூற்றாண்டில் சாம்பனேர் நகரம், வன சாவ்தா எனும் மன்னரால் ஆளப்பட்டது. 15ஆம் நூற்றாண்டில் இராஜபுத்திர மன்னர் கிச்சி சௌகான் சாம்பனேரில் பாவாகத் கோட்டையை கட்டினார்.

பின் குஜராத் சுல்தானகத்தின் மன்னர் முகமது பேக்டா 4 நவம்பர் 1482 அன்று போர் தொடுத்து சாம்பனேர் கிராமத்தை 21  நவம்பர் 1484 அன்று கைப்பற்றினார். குஜராத் சுல்தான் முகமது பேக்டா சாம்பனேரில் உள்ள பாவாகத் மலையில்  கோட்டையைக் கட்டினார்.

1525ஆம் ஆண்டில் முகலாய மன்னர் ஹுமாயூன், குஜராத் சுல்தான் பகதூர் ஷவை வென்று சாம்பனேர் கிராமத்தை கைப்பற்றினார்.

சாம்பனேர் கிராமத்தின் சம்பானேர்-பாவாகேத் தொல்லியல் பூங்கா 2004ஆம் ஆண்டில் உலகப் பாராம்பரியக் களமாக அறிவிக்கப்பட்டது.

## மேற்கோள்கள்

பகுப்பு:பஞ்சமகால் மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
சுடீவன் ரோச்சாசு

**சுடீவன் ரோச்சாசு** (*Steven Rojas*) என்பவர் பெரு நாட்டைச் சேர்ந்த ஒரு சதுரங்க வீரராவார். சுடீவன் இயேவியர் ரோச்சாசு சலாசு என்ற பெயராலும் இவர் அறியப்படுகிறார். 2004 ஆம் ஆண்டு மே மாதம் 25 ஆம் தேதியன்று இவர் பிறந்தார். பிடே அமைப்பு 2025 ஆம் ஆண்டு இவருக்கு பன்னாட்டு சதுரங்க மாசுட்டர் பட்டத்தை வழங்கியது. 

## சதுரங்க வாழ்க்கை
2025 ஆம் ஆண்டு பிப்ரவரி மாதத்தில் மண்டல 2.4 போட்டியை வென்று சுடீவன் ரோச்சாசு உலகக் கோப்பைக்குத் தகுதி பெற்றார். போட்டியில் இவர் கிராண்ட்மாசுட்டர் அலெக்சாண்ட்ரா ஃபியரை தோற்கடித்து, கிராண்ட்மாசுட்டர்களான கிரிகோர் மெகிதாரியன் மற்றும் கிறிசுட்டியன் குரூசு சான்செசு ஆகியோருக்கு எதிராக சமநிலையில் ஆட்டத்தை முடித்தார்.

2025 ஆம் ஆன்டு மே மாதத்தில் அமெரிக்கக்  கண்ட சதுரங்க வாகையாளர் போட்டியில்  8ஆவது இடத்தைப் பிடிக்க இவர் ஆறு வீரர்களுடன் சமநிலையில் இருந்தார்.  அந்த நிகழ்வில் அதிக தரப்புள்ளிகள் கொண்ட பன்னாட்டு மாசுட்டர் என்ற சிறப்புக்கு உரியவராக இருந்தார். 

2025 ஆம் ஆண்டு நவம்பர் மாதத்தில் நடைபெற்ற சதுரங்க உலகக்கோப்பை போட்டியில் இவர் கிராண்ட்மாசுட்டர் எசு. எல். நாராயணனுடன் சமநிலை முடிவை எட்டினார். இருப்பினும் இறுதியில் அந்தச் சுற்றில் வெளியேற்றப்பட்டார்.

## மேற்கோள்கள்

## வெளி இணைப்புகள்
*
பகுப்பு:2004 பிறப்புகள்
பகுப்பு:வாழும் மக்கள்
பகுப்பு:பெரு சதுரங்க வீரர்கள்
பிரின் லாவோகாவிரபாப்பு

**பிரின் லாவோகாவிரபாப்பு** (*Laohawirapap, Prin*) என்பவர் தாய்லாந்து நாட்டைச் சேர்ந்த ஒரு சதுரங்க வீரராவார். 2006 ஆம் ஆண்டு இவர் பிறந்தார். பிடே அமைப்பு 2023 ஆம் ஆண்டு இவருக்கு பன்னாட்டு சதுரங்க மாசுட்டர் பட்டத்தை வழங்கியது.

## சதுரங்க வாழ்க்கை
பிலிப்பீன்சு நாட்டு சதுரங்க வீரர் தெனியல் காசோவும் ஆர்மீனிய நாட்டு சதுரங்க வீரர் அவெடிக் கிரிகோரியனும் பிரின் லாவோகாவிரபாப்புக்கு சதுரங்கப் பயிற்சியளித்தனர்.

2021 ஆம் ஆண்டு அக்டோபர் மாதத்தில் பிரின் பிலிப்பீன்சின் மாசு கட்டுப்பாட்டு சங்க சான் மிகுவல் ஆணையம் -அயலா லேண்ட் சதுரங்க வாகையாளர் போட்டியில் தாய்லாந்து அணிக்காக  விளையாடினார்.

பிரின் லாவோகாவிரபாப்பு 2022 ஆம் ஆண்டு 18 வயதுக்கு உட்பட்டவர்களுக்கான  கிழக்கு ஆசிய இளைஞர் சதுரங்க வாகையாளர் போட்டியில் கூட்டு வெற்றியாளராக இருந்தார். இப்போட்டியில் இவர் பிடே மாசுட்டர் ஆனார். இவ்வெற்றியின் மூலம் தனது முதல் பன்னாட்டு மாசுட்டர் விதிமுறையைப் பெற்றார்.

2023 ஆம் ஆண்டு சூன் மாதத்தில் 21ஆவது ஆசிய சதுரங்க வாகையாளர் திறந்தநிலை போட்டியில் 20 வயதுக்கு உட்பட்டோர் போட்டியின்  மூன்றாவது சுற்றில் பிரின் பன்னாட்டு மாசுட்டர் தாவோ மின் நாட்-ஐ தோற்கடித்தார். ஆறாவது சுற்று வரை இவரால் இணை-முன்னணியில் இருக்க முடிந்தது, அங்கு இவர் நிகோ தக் டிரை என்பவருக்கு எதிரான ஆட்டத்தில் சமநிலை முடிவை எட்டினார்.

பிரின் லாவோகாவிரபாப்பு 2023 ஆம் ஆண்டு நடைபெற்ற சதுரங்க உலகக் கோப்பையில் விளையாடினார், அங்கு இவர் முதல் சுற்றில் இராசுமசு சுவானேவால் தோற்கடிக்கப்பட்டார். பின்னர் 2023 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டம் வழங்கப்பட்டது. 2025 ஆம் ஆன்டு இந்தியாவின் கோவாவில் நடைபெற்ற 25 ஆவது சதுரங்க உலகக் கோப்பை போட்டியிலும் இவர் விளையாடினார்.

## மேற்கோள்கள்

## வெளி இணைப்புகள்
*
பகுப்பு:2006 பிறப்புகள்
பகுப்பு:வாழும் மக்கள்
பகுப்பு:தாய்லாந்து சதுரங்க வீரர்கள்
அரசு பொறியியல் கல்லூரி, தஞ்சாவூர்

**அரசு பொறியியல் கல்லூரி, தஞ்சாவூர்** (*Government Engineering College, Thanjavur*) என்பது இந்தியாவில் தமிழ்நாடு மாநிலத்தில் தஞ்சாவூர் மாவட்டத்தில் செங்கிப்பட்டி அருகே அமைந்துள்ள ஒரு அரசு பொறியியல் கல்லூரி ஆகும். இது 2012ஆம் ஆண்டில் நிறுவப்பட்டது. பொறியியல் மற்றும் தொழில்நுட்பத்தில் இளநிலையில் பல்வேறு படிப்புகளை இக்கல்லூரி வழங்குகிறது. இக்கல்லூரி பல்கலைக்கழக மானியக் குழு அங்கீகாரம் பெற்றது. இது அண்ணா பல்கலைக்கழகத்துடன் இணைக்கப்பட்டுள்ளது.https://www.annauniv.edu/cai/PDF/Thanjavur/Government%20College%20of%20Engineering%20Thanjavur.pdf

தஞ்சாவூர் செங்கிப்பட்டி அரசு பொறியியல் கல்லூரிக்கான திட்டம் 2012-13ஆம் நிதியாண்டில் தமிழ்நாடு அரசு அறிவித்துள்ளது. இந்த நிறுவனம் முற்றிலும் 31046.8 சதுர அடிக்கு 49.38 கோடி செலவில் கட்டப்பட்டுள்ளது. கல்லூரி 35.73 ஏக்கர் நிலப்பரப்பில் அமைந்துள்ளது.

## கல்வி
அரசு பொறியியல் கல்லூரி இளநிலை பொறியியல் பட்டப்படிப்புக்கு வழிவகுக்கும் இளநிலைப் படிப்புகளை வழங்குகிறது. மேனிலைப் பள்ளி தேர்வு போட்டித் தரவரிசையின் அடிப்படையில் அண்ணா பல்கலைக்கழக கலந்தாய்வு மூலம் இளநிலை வகுப்புகளுக்கு மாணவர்கள் சேர்க்கப்படுகிறார்கள்.

## துறைகள்

* மின் மற்றும் மின்னணு பொறியியல்
* மின்னணு மற்றும் தகவல் தொடர்பு பொறியியல்
* கணினி அறிவியல் மற்றும் பொறியியல் துறை
* இயந்திரப் பொறியியல்
* குடிமைப் பொறியியல்
* ரோபாட்டிக்ஸ் மற்றும் தானியக்கப் பொறியியல்
* கணிதம்
* இயற்பியல்
* வேதியியல்
* ஆங்கிலம்

## அமைவிடம்
தஞ்சாவூர், அரசு பொறியியல் கல்லூரி தஞ்சாவூர் நகரத்திலிருந்து 25 கி. மீ தொலைவிலும், திருச்சி நகரத்திலிருந்து 35 கி. மீ. தொலைவிலும் செங்கிபட்டி-கந்தர்வக்கோட்டை பிரதான சாலையில் அமைந்துள்ளது.

## மேற்கோள்கள்

## வெளி இணைப்புகள்
* College website

பகுப்பு:தஞ்சாவூர் மாவட்ட பல்கலைக்கழகங்களும் கல்லூரிகளும்
கிருஷ்ணதவாரி

**கிருஷ்ணதவாரி** (*Krishnadhwari*) ஒரு தெலுங்கு கவிஞர் ஆவார், இவர் தஞ்சாவூர் நாயக்க மன்னர் பி. இரகுநாத நாயக்கர் அரசவையில் கவிஞராக இருந்தார். நைசாத பாரிஜாதியமு என்ற சுலேசா காவியத்தின் படைப்புக்காக இவர் நினைவுகூரப்படுகிறார். நைசாத பாரிஜாதியமு, நாளன் மற்றும் கிருஷ்ணனின் கதையை விவரிக்கிறது. ஒவ்வொரு வசனமும் இரட்டை பொருளுடன் கூடியதாக உள்ளது.

## மேற்கோள்கள்

* 

பகுப்பு:தஞ்சாவூர் மாவட்ட எழுத்தாளர்கள்
பகுப்பு:தெலுங்கு கவிஞர்கள்
பனிக் கவ்விகள்

**பனிக் கவ்விகள்** (*Ice claws*) என்பவை பனி மூடிய பகுதிகளில் பாதுகாப்பாக நடக்க அல்லது ஏற உதவும் ஒரு கருவியாகும். இதை பனியில் ஏறும் போது காலணிகளின் மேல் அல்லது கையுறைகளில் பயன்படுத்துகின்றனர். பனியில் பாதுகாப்பாக நடக்கவும் ஏறவும் உதவும் கூர்மையான பிடிப்பு கருவி என்று இதை கூறலாம். பனிக்கட்டி நகங்கள், பாதுகாப்பு நகங்கள், தாங்கு நகங்கள், பிடிப்பு நகங்கள் என்று வெவ்வேறு பெயர்களால் இதை அறியலாம். கூர்மையான முனைகள் கொண்ட இரண்டு கைப்பிடிகள் என்றும் இதை விவரிக்கலாம். உதாரணமாக, பனிச்சறுக்கு சுற்றுலா அல்லது பனியில் மீன்பிடிப்பவர்கள் பனி  நகங்களை அணியலாம். அவசரகாலத்தில் எளிதாகக் கிடைக்கும் வகையில் இவை பெரும்பாலும் கழுத்தில் அணியப்படுகின்றன. இவற்றின் கூர்மையான புள்ளிகள் பனிக்கட்டியின் மீது பிடிப்பை வழங்குகின்றன, இல்லையெனில் ஒரு நபர் தன்னைப் பாதுகாப்பாக இழுக்க முடியாத அளவுக்கு வழுக்கும்.

## பயன்கள்
பனிக்கட்டியில் ஏறவும், பனியில் நடக்கும்போது வழுக்கி விழுவதைத் தடுக்கவும், மலை ஏறும் போதும் ஆர்க்டிக்/அண்டார்டிக் பயணங்களின் போதும், உறைந்து போன ஏரிகள் அல்லது குளங்களில் மீட்பு பணிகளுக்குச் செல்லும் போதும் பாதுகாப்புக்குப் பயன்படுகிறது.

## மேற்கோள்கள்

பகுப்பு:பாதுகாப்புக் கவசங்கள்
பகுப்பு:பனியாற்றியல்
தக்சசீலா பல்கலைக்கழகம்

**தக்சசீலாப் பல்கலைக்கழகம்** (*Takshashila University, Tamilnadu*) என்பது 2019ஆம் ஆண்டின் தமிழ்நாடு மாநில தனியார் பல்கலைக்கழகச் சட்டத்தின் கீழ் நிறுவப்பட்ட ஒரு தனியார்ப் பல்கலைக்கழகமாகும். இது இந்தியாவின் தமிழ்நாட்டின் விழுப்புரம் மாவட்டத்தில் உள்ள திண்டிவனத்தில் ஓங்கூர் பகுதியில் அமைள்ளது. இந்த பல்கலைக்கழகம் சிறீ மணக்குள விநாயகர் மற்றும் மைலம் குழும நிறுவனங்களின் குழுவின் ஒரு பிரிவாகும். பல்வேறு துறைகளில் இளநிலை, முதுநிலை, முனைவர் பட்ட படிப்புகளை வழங்குகிறது.

## கல்வி
## பொறியியல் மற்றும் தொழில்நுட்ப பீடம்
* இளநிலை தொழிற்நுட்பம்-கணினி அறிவியல் மற்றும் பொறியியல்
* இளநிலை தொழிற்நுட்பம்- செயற்கை நுண்ணறிவு மற்றும் தரவு அறிவியல்
* இளநிலை தொழிற்நுட்பம்-கணினி தொழிற்நுட்பம் (செயற்கை நுண்ணறிவு & எந்திர கற்றல்)
* இளநிலை தொழிற்நுட்பம்- தகவல் தொழில்நுட்பம்
* இளநிலை தொழிற்நுட்பம்- (சைபர் பாதுகாப்பு)
* இளநிலை தொழிற்நுட்பம்-(பயன்பாட்டு நுண்ணறிவு)
* முதுநிலை தொழிற்நுட்பம்- கணினி அறிவியல் மற்றும் பொறியியல் (செயற்கை நுண்ணறிவு)
* முதுநிலை தொழிற்நுட்பம்- கணினி அறிவியல் மற்றும் பொறியியல் (பெரிய தரவு)
* முதுநிலை தொழிற்நுட்பம்-கணினி அறிவியல் மற்றும் பொறியியல் (இணையம், மேக கணினி)
* முனைவர்-கணினி அறிவியல் & பொறியியல்

## மேலாண்மை மற்றும் வணிகவியல் பீடம்
### மேலாண்மை
* இளநிலை வணிக மேலாண்மை
* முதுநிலை வணிக நிர்வாகம்
### வணிகவியல்
* இளநிலை வணிகவியல்
* இளநிலை வணிகவியல் (கணக்கியல் மற்றும் நிதி)
* முதுநிலை வணிகம்

## அறிவியல் பள்ளி
* முதுநிலை வேதியியல்
* முதுநிலை வேதியியல்
* முதுநிலை கணிதம்
* முதுநிலை இயற்பியல்

## கணினி அறிவியல் பள்ளி
* இளநிலை-கணினி அறிவியல் (AI&DS)
* முதுநிலை-கணினி பயன்பாடுகளின் மாஸ்டர்

## வேளாண் அறிவியல் பள்ளி
* இளநிலை அறிவியல்-விவசாயம்

## சமூக அறிவியல் பள்ளி
* இளங்கலை-பாதுகாப்பு மற்றும் மூலோபாய ஆய்வுகள்
* இளங்கலை-சர்வதேச உறவுகள் மற்றும் பொதுக் கொள்கை
* முதுநிலை சமூகப்பணி

## மனிதநேயப் பள்ளி
* இளங்கலை தமிழ்
* இளங்கலை ஆங்கிலம்

## மேற்கோள்கள்

பகுப்பு:விழுப்புரம் மாவட்ட பல்கலைக்கழகங்களும் கல்லூரிகளும்
பை அண்டெனைனா ரகோடோமகாரோ

**பை அண்டெனைனா  ரகோடோமகாரோ** (*Fy Antenaina Rakotomaharo*) என்பவர் மடகாசுகர் நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு செப்டம்பர் மாதம் 20 ஆம் தேதியன்று இவர் பிறந்தார். பிடே அமைப்பு 2017 ஆம் ஆண்டு இவருக்கு பன்னாட்டு சதுரங்க மாசுட்டர் பட்டத்தை வழங்கியது.

## சதுரங்க வாழ்க்கை
பை அண்டெனைனா  ரகோடோமகாரோ 2013 மற்றும் 2018 ஆம் ஆண்டுகளில் மடகாசுகர் சதுரங்க வாகையாளர் போட்டிகளை வென்றார். 2019 ஆம் ஆண்டு மே மாதத்தில், பிடே மண்டலம் 7.3 மண்டல சதுரங்கப் போட்டியை வென்றார். 2019 ஆம் ஆண்டு செப்டம்பரில் சதுரங்க உலகக் கோப்பையில் விளையாடத் தகுதி பெற்றார். அங்கு இவர் முதல் சுற்றில் சக்ரியார் மமெத்யரோவிடம் தோற்றார். நான்சியில் நடைபெற்ற 2020 பிரெஞ்சு பல்கலைக்கழக வாகையாளர் போட்டியை வென்றார்.

## மேற்கோள்கள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:மடகாசுகர் சதுரங்க வீரர்கள்
பனி நிலவு

**பனி நிலவு** (*Icy moon*) என்பது மேற்பரப்பில் மிக அதிக அளவில் பனியைக் கொண்டிருக்கும், பெரும்பாலும் சூரியக் குடும்பத்தின் வெளிப்புற பகுதியில் காணப்படும் இயற்கை நிலாக்களை குறிக்கும் ஒரு வானியல் சொல்லாகும். பனி நிலவுகள் என்பவை  பெரும்பாலும் பனியால் ஆன மேற்பரப்புகளைக் கொண்ட இயற்கை நிலவுகளின் ஒரு வகையாகும். ஒரு பனி நிலவில் மேற்பரப்பிற்கு அடியில் ஒரு கடல் இருக்கலாம், அல்லது சிலிக்கேட்டு அல்லது உலோகப் பாறைகளின் பாறை மையமும் இருக்கலாம். இவை இன்பனிக்கட்டி அல்லது நீர்ப்பனிக்கட்டியின் பிற உருவங்களால் ஆனதாக இருக்கலாம் என்று கருதப்படுகிறது. இந்த வகைப் பொருளின் பிரதான உதாரணம் ஐரோப்பா.

அலைகளால் வெப்பமடையும் பனிக்கட்டி நிலவுகள், விண்மீன் மண்டலத்தில் திரவ நீரைக் கொண்ட மிகவும் பொதுவான வகை விண்வெளிப் பொருள்களாக இருக்கலாம். இதனால் நீர் சார்ந்த உயிர்களைக் கொண்டிருக்கக்கூடிய சாத்தியமும் அதிகமாகும்.

சில பனிக்கட்டி நிலவுகள் பனியெரிமலைகளையும், வெந்நீர் ஊற்றுகளையும் வெளிப்படுத்துகின்றன. சிறந்த ஆய்வு செய்யப்பட்ட உதாரணம் சனியின் என்சலடசு ஆகும். 

## சுற்றுப்பாதை
பெரும்பாலான பெரிய பனிக்கட்டி நிலவுகள், சூரிய மண்டலத்தின் உறைபனி எல்லைக்கு அப்பால் உள்ள பெரிய கிரகங்களுக்கு சொந்தமானவை.  மீதமுள்ளவை (சாருன் மற்றும் டிசுனோமியா போன்றவை) புளூட்டோ மற்றும் எரிசு போன்ற குள்ள கிரகங்களைச் சுற்றி உருவானவை. பொதுவாக பூமியின் நிலவை உருவாக்கியதாகக் கருதப்படும் தாக்கத்தைப் போலவே பெரிய தாக்கங்களில் இவை உருவானவையாகும். பனிவாயு இராட்சத துணைக்கோள்களைப் பொறுத்தவரை, ஒரு துணைக்கோள் வட்டின் உள் பகுதியில் ஒரு நிலவு உருவாகவில்லை ஏனெனில் அது பனிக்கட்டிகள் ஒடுக்க முடியாத அளவுக்கு வெப்பமாக இருக்கும்.

ஐரோப்பா நிலவில்  8% பனிக்கட்டி மற்றும் நீர் நிறை கொண்டிருப்பதாக கருதப்படுகிறது, மீதமுள்ளவை பாறையாகும்.   வியாழனின் வெளிப்புற இரண்டு கலிலியன் நிலவுகளான கனிமீடு மற்றும் காலிசுட்டோ ஆகியவை சூடான புரோட்டோ-வியாழனிலிருந்து மேலும் உருவானதால் அதிக பனியைக் கொண்டுள்ளன.

சனியின் சந்திரன் டைட்டன் சூரிய மண்டலத்தில் உள்ள வேறு எந்த கோளையும்  விட பூமியைப் போலவே தோற்றமளிக்கிறது மற்றும் செயல்படுகிறது.  டைட்டன் மேற்பரப்பில் நிலையான திரவ மீத்தேன் குளங்களைக் கொண்டிருப்பதாக அறியப்படுகிறது.

## படக்காட்சியகம்

Image:PIA01130 Interior of Europa.jpg|ஐரோப்பாவின் மேற்பரப்பு பெருங்கடலாக இருக்கலாம்.
Image:Ganymede-moon.jpg|கனிமீடு நிலவின் மாதிரி வண்ணப்படம்
Image:Callisto_-_July_8_1979_(38926064465).jpg|கலிசுட்டோ காட்டும் உறைபனி படிவுகள்
Image:Mimas moon.jpg|மிமாசு துணைக்கோளின் அடர்த்தி  1.1&nbsp;g/cm3.
Image:Successful Flight Through Enceladus Plume.jpg|என்சலடசு துணைக்கோளில் தீவிர புகைமூட்டம்
Image:Titan multi spectral overlay.jpg|டைட்டன் மாதிரி காட்டும் மேற்பரப்பு விவரங்கள்
Image:Miranda - January 24 1986 (30906319004).jpg|மிராண்டாவின் வடுக்கள் நிறைந்த மேற்பரப்பு.
File:PIA00040 Umbrielx2.47.jpg|அம்ப்ரியலின் துருவத்தில் உறைபனி படிவு ஏற்படுவதற்கான வாய்ப்பு 
Image:Tritoncloud.jpg|டிரைட்டன் நிலவு மீது  ஒரு மேகம்


## மேற்கோள்கள்

பகுப்பு:துணைக்கோள்கள்
கோர்ன்புளம் ஆக்சிசனேற்றம்

**கோர்ன்புளம் ஆக்சிசனேற்றம்**  (*Kornblum oxidation*) என்பது ஒரு கரிம ஆக்சிசனேற்ற வினையாகும். இவ்வினை ஆல்கைல் ஆலைடுகள் மற்றும் தொலுயீன் சக்போனேட்டு சேர்மங்களை கார்போனைல் சேர்மங்களாக மாற்றுகிறது. அமெரிக்க வேதியியலாளர் நாதன் கோர்ன்புளம் இவ்வினையைக் கண்டுபிடித்த காரணத்தால் அவர் நினைவாக வினைக்கு கோர்ன்புளம் ஆக்சிசனேற்ற வினை என்று பெயரிடப்பட்டது.
 
## வினை வழிமுறை
சல்போனியம் அடிப்படையிலான ஆல்ககால்களை ஆல்டிகைடு வினைகளாக ஆக்சிசனேற்றம் செய்வது போலவே, கோர்ன்புளம் ஆக்சிசனேற்றம் ஒரு அல்காக்சிசல்போனியம் அயனியை உருவாக்குகிறது. இது டிரையெத்திலமீன் (Et3N) போன்ற ஒரு காரத்தின் முன்னிலையில், ஆல்டிகைடு அல்லது கீட்டோனை உருவாக்க நீக்குதல் வினைக்கு உட்படுகிறது.

## நீட்சி
முதல் படி ஒர் இருமூலக்கூறு அணுக்கருநாட்ட பதிலீட்டு வினையாகும். எனவே அது அந்த வினையின் வழக்கமான வெளியேறும் குழு வரம்புகளுக்கு உட்பட்டுள்ளது. அயோடைடுகள் நன்றாக வேலை செய்தாலும், புரோமைடுகள் கூட பெரும்பாலும் டைமெத்தில்சல்பாக்சைடால் இடம்பெயரக்கூடிய அளவுக்கு வினைபுரிவதில்லை. இருப்பினும், வெள்ளி டெட்ராபுளூரோபோரேட்டு போன்ற ஒரு சேர்க்கைப் பொருளைப் பயன்படுத்துவது, ஆல்கைல்-ஆலைடு பதிலீடுகளுக்கு பெரும்பாலும் காணப்படுவது போல, பரந்த அளவிலான அடி மூலக்கூறுகளில் வினை செயல்பட அனுமதிக்கிறது. அல்லது அவற்றை முதலில் தொடர்புடைய ஆல்கைல் தொலுயீன் சல்போனேட்டாக மாற்றலாம்.  வினை ஆரம்பத்தில் பென்சிலிக் மற்றும் α-ஆலோ கீட்டோன்கள் போன்ற செயல்படுத்தப்பட்ட அடி மூலக்கூறுகளுக்கு மட்டுமே வரையறுக்கப்பட்டது. சாத்தியமான அடி மூலக்கூறுகளின் வரம்பை அதிகரிக்க, கோர்ன்புளம் பின்னர் ஆலைடை டோசிலேட்டாக மாற்றும் ஒரு ஆரம்ப மாற்றத்தைச் சேர்த்தார். இது நெறிமுறைக்கு ஏற்ற சிறந்த குழுவாகும், மேலும் இது டைமெத்தில்சல்பாக்சைடை விட பிரிடின்-என்-ஆக்சைடு அல்லது ஒத்த வினைப்பொருட்களைப் பயன்படுத்துகிறது. இந்த பிந்தைய மாற்றத்தின் அடிப்படையில் கட்டமைக்கப்பட்ட கனெம் ஆக்சிசனேற்றம், பல்வேறு என்-ஆக்சைடு வினைப்பொருட்களின் பயன்பாட்டை விரிவுபடுத்துகிறது.

## மேற்கோள்கள்

பகுப்பு:பெயர் வினைகள்
பகுப்பு:கரிம ஒடுக்க-ஏற்ற வினைகள்
சீனிவாசன் பாண்டியன்

**சீனிவாசன் பாண்டியன்** (*Sinivasan Pandiyan*)(பிறப்பு: திசம்பர் 6, 1995) என்பவர் இந்திய தொழில்முறை கால்பந்து வீரர் ஆவார். இவர் ஐ-லீக்கில் கோகுலம் கேரளாவுக்காக நடுக்கள வீரராக விளையாடுகிறார்.

## தொழில்
தமிழ்நாட்டின் தஞ்சாவூரில் பிறந்த பாண்டியன், காரைக்குடியில் உள்ள நோபல் கால்பந்து அகாதமியுடன் தனது விளையாட்டு வாழ்க்கையைத் தொடங்கினார். அகாதமியில் பயிற்சியில் இருந்தபோது, முன்னாள் இந்திய தேசிய காற்பந்து அணியின் வீரர் இராமன் விஜயனால் பயிற்சியளிக்கப்பட்டார். பாண்டியன், உயர்நிலை கல்விக்குப் பிறகு அகாடதயில் இருந்தார். விவா சென்னைக்காகவும் விளையாடுவதற்கு முன்பு சி. எப். எ. மூத்தோர் பிரிவில் இந்தியன் வங்கிக்காக விளையாடுவதற்காக சென்னைக்குத் திரும்பினார்.

### சென்னை நகரம்
சூன் 2017இல், பாண்டியன் ஐ-லீக்கிற்காக சென்னை நகரத்தால் ஒப்பந்தம் செய்யப்பட்டதாக அறிவிக்கப்பட்டது. இவர் திசம்பர் 4, 2017 அன்று கோகுலம் கேரளாவுக்கு எதிரான 2017-18 தொடரின் சென்னை நகரத்தின் இரண்டாவது போட்டியில் தனது தொழில்முறை போட்டியில் அறிமுகமானார். சென்னை நகரம் 1–1 என சமநிலையில் இருந்ததால், பாண்டியன் முழு போட்டியிலிம் தொடர்ந்து விளையாடினார். தொடர் முடிவில், பாண்டியன் சென்னை நகரத்திற்காக 16 போட்டிகளில் தொடங்கி 17 போட்டிகளில் விளையாடினார். இதே நேரத்தில் நடுக்கள வீரராக முக்கிய பங்கை வகித்து மைக்கேல் சூசைராஜுடன் ஒரு கூட்டணியை உருவாக்கினார்.

பாண்டியனின் கூற்றுப்படி, ஆரம்பத்தில் ஐ-லீக்கில் விளையாடுவதற்குப் பிறகு அதற்கு ஏற்ப மாற சிரமப்பட்டார். "முதலில் இது ஒரு புதிய நிலை என்பதால் கடினமாக இருந்தது என்றும் தன்னால் அவ்வளவு சிறப்பாக விளையாட முடியவில்லை, ஆனால் தொடர் செல்ல செல்ல தனது ஆட்டத்தை மேம்படுத்தத் தொடங்கியாதாகவும், விரைவில் ஐ-லீக் நிலைக்கு தன்னைச் சரிசெய்துகொண்டதாகவும்  இவ்வளவு பெரிய நிலையில் விளையாட முடிந்ததில் தான் மிகவும் மகிழ்ச்சியவதாகவும்" தொடரில் இறுதியில் கூறினார்.

### சென்னையன்
சென்னை நகரத்துடனான தனது *பிரேக்அவுட்* சீசனுக்குப் பிறகு, பாண்டியன் உள்ளூர் இந்தியன் சூப்பர் லீக் அணியான சென்னையிn எப் சியுடன் 13 ஏப்ரல் 2018 அன்று மூன்று வருட ஒப்பந்தத்தில் கையெழுத்திட்டார்.

## புள்ளிவிவரங்கள்

## கௌரவங்கள்
**சென்னை நகரம்** 

* ஐ-லீக் : 2018–19 

## மேற்கோள்கள்

பகுப்பு:1997 பிறப்புகள்
பகுப்பு:தமிழக காற்பந்தாட்ட வீரர்கள்
சிக்னேச்சர் தீவு

**சிக்னேச்சர் தீவு** (*Signature Island*) என்பது இந்தியாவின் மும்பையில் உள்ள பாந்த்ரா குர்லா வளாகத்தில் உள்ள ஓர் ஆடம்பர மேம்பாட்டுத் திட்டமாகும். சன்டெக் ரியால்டி லிமிடெட் நிறுவனத்தால் கட்டப்பட்ட இந்த திட்டத்தில் 7,500 மற்றும் 11,500 சதுர அடி கொண்ட அனைத்தும் இரண்டு அடுக்குமாடி வீடுகளாகும். இந்த திட்டத்தின் கட்டுமானம் 2009 ஆம் ஆண்டில் தொடங்கி 2015 ஆம் ஆண்டு நிறைவடைந்தது.

2013 ஆம் ஆண்டில், 27ஆவது தேசிய நிலம் வாங்கல் விற்றல் தொழில் விருதுகளில் சிக்னேச்சர் தீவு ஆண்டின் சிறந்த திட்டமாக அறிவிக்கப்பட்டது. 2014 ஆம் ஆண்டில் இது ரியாலிட்டி பிளசு சிறப்பு  விருதுகளில் 2 விருதுகளை வென்றது. 2015 ஆம் ஆண்டில் லோக்மத்து பத்திரிகையால், சிக்னேச்சர் தீவு ஆண்டின் சிறந்த சொகுசு திட்டமாக அறிவிக்கப்பட்டது.

## குறிப்பிடத்தக்க நபர்கள்
* ஐசுவர்யா ராய் மற்றும் அபிசேக் பச்சன்
* சோனம் கபூர்
*ரிங்கி கன்னா
*விக்ரம் பண்டிட்டு
*நிமேசு கம்பனி
*உதய் கோடக்கு

## மேற்கோள்கள்

பகுப்பு:மும்பையிலுள்ள கட்டிடங்கள்
கலியபெருமாள் குலோத்துங்கன்

**குலோத்துங்கன்** (28 செப்டம்பர் 1977 - 28 சூலை 2018) என்பவர் இந்திய கால்பந்து வீரர் ஆவார். இறக்கும் போது, இவர் 2ஆவது பிரிவு முதல் சுற்றில் பவானிபூர் கால்பந்து குழும அணிக்காக விளையாடிக் கொண்டிருந்தார்.

## தொழில்

### கிழக்கு வங்காளம்
சுபாசு பௌமிக் பயிற்சியின் கீழ் 2003ஆம் ஆண்டு ஆசியான் குழு வாகையாளர் கோப்பையினை வென்றகிழக்கு வங்காள கால்பந்து அணியில் இவர் உறுப்பினராக இருந்தார். மேலும் 2002-03 மற்றும் 2003-04ஆம் ஆண்டுகளில் தொடர்ச்சியாக ஐ-தொடை வென்றார்.

### முகமதியன் விளையாட்டு
2007ஆம் ஆண்டு 29வது கூட்டமைப்பு கோப்பையின் காலிறுதிக்கு முந்தைய போட்டியில் குலோத்துங்கன் தனது அணிக்காக எல்கையினை வீழ்த்தி சமநிலையை ஏற்படுத்தினார். இருப்பினும் இவரது அணி இந்த போட்டியில் நகர போட்டியாளர்களான கிழக்கு வங்காளத்திடம் 1–3 என்ற கணக்கில் தோல்வியடைந்தது.

### பவானிபூர்
2012 சிக்கிம் தங்கக் கோப்பையின் காலிறுதிப் போட்டியில், நவம்பர் 5 அன்று திமாபூர் ஒருங்கிணைந்த அணியை 3–1 என்ற கணக்கில் வீழ்த்தியதில் இவர் இலக்கை வீழ்த்தியிருந்தார்.

## இறப்பு
குலோத்துங்கன் 28 சூலை 2018 அன்று ஒரு சாலை விபத்தில் இறந்தார்.

## கௌரவங்கள்

* இந்திய கால்பந்து சங்க கேடயம் : 2002

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:1977 பிறப்புகள்
பகுப்பு:2018 இறப்புகள்
பகுப்பு:தமிழக காற்பந்தாட்ட வீரர்கள்
நமசுத்தே கோபுரம்

**நமசுத்தே கோபுரம்** (*Namaste Tower*) என்பது இந்தியாவின் மும்பையில் திட்டமிடப்பட்ட 310 மீ (1,017 அடி) உயரமான வானளாவிய கட்டிடமாகும். 380 அறைகள் கொண்ட டபிள்யூ விடுதி, அலுவலகங்கள் மற்றும் சில்லறை விற்பனை கடைகள் ஆகியவற்றைக் கொண்ட 63 தளங்களைக் கொண்ட ஒரு கலப்பு-பயன்பாட்டு வானளாவிய கட்டிடமாக இக்கட்டடம் திகழ்கிறது. துபாயின் அட்கின்சு நிறுவனத்தால் வடிவமைக்கப்பட்டது. இந்த வடிவமைப்பு நமசுத்தே சைகையை ஒத்திருக்கிறது: விடுதியின் இரண்டு இறக்கைகள் கைகள் வாழ்த்துவது போல ஒன்றாக இணைக்கப்பட்டுள்ளன.

மும்பையின் லோயர் பரேலில், அம்பிகா ஆலைக்குச் சொந்தமான நிலத்தில் கட்டப்பட்டுள்ளது. மும்பை ஆலைகளின் தொடர்ச்சியான மறுவடிவமைப்புக்காக இந்த நிலம் கட்டுமான நிறுவனங்களால் கையகப்படுத்தப்பட்டது.

## மேற்கோள்கள்

பகுப்பு:மும்பையிலுள்ள கட்டிடங்கள்
அஞ்சல்காரர்

thumb|19 ஆம் நூற்றாண்டின் ஆங்கில அஞ்சல்காரர்.
**அஞ்சல்காரர்**, **தபால்காரர்** (*mail carrier*, also referred to as a *mailman*, *mailperson*, *postal carrier*, *postman*, *postperson*, *person of post*, *letter carrier* (அமெரிக்க ஆங்கிலத்தில்), அல்லது பேச்சுவழக்கில் *postie* (ஆத்திரேலியா, கனடா, நியூசிலாந்து, ஐக்கிய இராச்சியத்தில்) என்பவர் குடியிருப்புகள் மற்றும் வணி நிறுவனங்களுக்கு அஞ்சல் மற்றும் அஞ்சல் சிப்பங்களை வழங்குபவர். பெண்கள் இந்த வேலையைச் செய்யத் தொடங்கிய பிறகு ஆங்கிலத்தில் மெயில்மேன் (mailman) என ஆண் பெயராக இருந்த சொல்லுக்கு  மாற்றாக "மெயில் கேரியர்" (mail carrier)  என்ற சொல் பயன்படுத்தப்பட்டது. பிரிட்டனின் அரச அஞ்சலில், "போஸ்ட்மேன்" என்ற அதிகாரப்பூர்வ பெயர் 1883 இல் "லெட்டர் கேரியர்" என்று மாறியது.  இருந்தாலும் "போஸ்ட்மேன்" என்பது பல ஆண்டுகளாகப் பயன்பாட்டில் உள்ளது.

பிரித்தானிய இந்தியாவில் *ஓடும் அஞ்சல்காரர்கள்* (postal runner) இருந்தனர். அவர்கள் அஞ்சல் பைகளை சுமந்துகொண்டு இருபது இருபத்தைந்து கல் தொலைவுக்கு காடுகள் வழியாக ஈர்களுக்கு இடையில் ஓடி அஞ்சல் பைகளைக் கொண்டு சேர்ப்பர். வழியில் பாதுகாப்புக்கு மணி கட்டிய வேல்கம்பை ஏந்திக் கொண்டு செல்வர்.
 
## மேற்கோள்கள்

பகுப்பு:அஞ்சல்
திருச்சி - 4

**திருச்சி - 4** *(TRY 4), சுட்டுப்பெயர்: TR 05031)* எனப்படும் இந்த நெல் வகை, ஆடுதுறை - 39 மற்றும் கோவை - 45 ஆகிய ஊங்கணோர் மரபு வழி நெல் இரகங்களை இணைத்து உருவாக்கப்பட்ட தமிழ்நாட்டின் புதிய நெல் வகையாகும்.

## காலம்
தமிழ்நாட்டின் பின் சம்பா மற்றும் தாளடி ஆகிய நெற்பருவக் காலத்தில் பயிரிட ஏற்றதாக கூறப்படும் இந்நெல் இரகம், நடுத்தரக் காலத்திற்கு முன்பாக 127 நாட்களில் அறுவடைக்கு வரக்கூடிய நெல் இரகமாகும். 

## விளைச்சல்
தமிழ்நாட்டில் 181 இடங்களில் பன்னிரண்டு ஆண்டுகள் நடத்தப்பட்ட சோதனையில், உப்பு பாதிக்கப்பட்ட மண்ணில் இந்த வளர்ப்பு அதிக மகசூல் தரக்கூடியது என பதிவு செய்யப்பட்டுள்ளது.  ஒரு எக்டேருக்கு சுமார் 5,730 கிலோ கூல மகசூல் தரக்கூடியது எனவும், இது TKM 13 இரகத்தை விட 22.00 விழுக்காடாகவும், மற்றும் ADT 39 இரகத்தை விட 16.50 விழுக்காடாகவும் தானிய மகசூல் அதிகரித்தது என தெரியவந்துள்ளது. மேலும் இந்த நெல் இரகத்தை, விதை உற்பத்திச் செய்ய  இந்திய அரசாங்கத்தால் அறிவிக்கப்பட்டது.

## வெளியீடு
இந்த நெல் இரகத்தை, TNAU கீழ் இயங்கிவரும், திருச்சி நாவலூர் குட்டப்பட்டு கிராமத்தில் உள்ள "அன்பில் பி. தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," *(Anbil Dharmalingam Agricultural College and Research Institute (ADACRI)* 2021 ஆம் ஆண்டு வெளியிட்டது.

## முக்கிய அம்சங்கள்
பாசுமதி அல்லாத வகையான இது, நீர்ப்பாசன  நிலைக்கு மிகவும் ஏற்றது. நடுத்தர மற்றும்  மெல்லிய வெள்ளை அரிசியை கொண்டுள்ள இதன் நெற்பயிர், இலை சுருட்டு, தண்டு துளைப்பான் மற்றும் பித்தப்பை பூச்சி, குலைநோய் மற்றும் பழுப்பு நிற புள்ளி நோய்களுக்கு எதிர்ப்புத் திறன் கொண்டது. மேலும்  சோடியம் மற்றும் உப்புத்தன்மையை பொறுத்துக்கொள்ளும் தன்மை கொண்டதாக கருதப்படுகிறது.

## வெளி இணைப்பு
* [உப்பு நிலங்களுக்கு புதிய நெல் வகையை திருச்சி நிறுவனம் உருவாக்கியுள்ளது. - [தி டைம்ஸ் ஆஃப் இந்தியா] - பிப்ரவரி 24, 2021 (ஆங்கிலம்)]
* நெல் ரகம் பற்றிய குறிப்புகள் - காணொளி (உழவனில் ஒருவன்)
* திருச்சி - 4 நெல் ரகம் - காணொளி (சின்ன விவசாயி)

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பகுப்பு:இந்தியாவில் வேளாண்மை
கிஃப்டு ஒன் கோபுரம்

**கிஃப்டு ஒன் கோபுரம்** (*GIFT One Tower*) இந்தியாவின் குசராத்து மாநிலத்திலுள்ள குசராத் பன்னாட்டு நிதி தொழில்நுட்ப நகரத்தின் மையப்பகுதியில் அமைந்துள்ள 122 மீட்டர் உயரமும், 29 அடுக்கு மாடிகளும் கொண்ட அலுவலகக் கட்டிடமாகும். இக்கோபுரம் குசராத்தின் மிக உயரமான கட்டடங்களில் ஒன்றாகும். நவீன கண்ணாடி முகப்பும் வணிகங்கள் மற்றும் அலுவலகங்களுக்கான வசதிகளும் இங்குள்ளன. 2013 ஆம் ஆண்டு சூலை மாதம் இந்தியப் பிரதமர் நரேந்திர மோடி இக்கட்டட வளாகத்தை திறந்து வைத்தார். 

## படக்காட்சியகம்

File:Tallest Building in Gujarat Gift One.jpg|கட்டுமானத்தில் கிஃப்டு ஒன் கோபுரம்


## மேற்கோள்கள்

பகுப்பு:குசராத்து
பகுப்பு:இந்திய வானளாவிகள்
டோசிமீட்டர்

thumb|300x300px|பிரிப்யாட்டில் கதிர்வீச்சு டோசிமீட்டர்
**கதிரியக்க அளவுமானி** அல்லது **டோசிமீட்டர்** (*Dosimeter*) என்பது அயனியாக்கும் கதிர்வீச்சின் அளவை அளவிடும் ஒரு சாதனம் ஆகும். அணுமின் நிலையம் அமைந்துள்ள இடங்களில் கதிரியக்கம் வெளியாகும் அளவை அவ்வப்போது கண்டறியும் மருத்துவ நிழலுரு தொழில்நுட்பத்திலும் பயன்படுகிறது. ஊடுகதிர் மற்றும் காமா கதிர்கள் வெளியாகும் பகுதிகளில் பணியாற்றுவோர் கையடக்க டோசிமீட்டரை அணிந்து கொள்வதன் மூலம் கதிரியக்க உட்கவர் அளவினை அறிந்து கொள்ள இயலும்.

## படங்கள்

படிமம்:Direct-reading dosimeter.jpg|குவார்ட்ஸ்-ஃபைபர் டோசிமீட்டர் - இப்போது பெருமளவில் மாற்றப்பட்டுள்ளது.
படிமம்:Dosimeter ablesung.jpg|குவார்ட்ஸ் ஃபைபர் டோசிமீட்டர் வாசிப்பின் காட்சி
படிமம்:Chromoradiometer science museum.jpg|குரோமோராடியோமீட்டர் அல்லது வண்ண டோசிமீட்டர் கைடோ ஹோல்ஸ்க்னெக்ட் (1902)
படிமம்:Dosimeter sosna front.jpg|,ரஷ்ய சோஸ்னா ரேடியோமீட்டர்-டோசிமீட்டர் (முன் காட்சி)
படிமம்:Dosimeter sosna back.jpg|ரஷ்ய சோஸ்னா ரேடியோமீட்டர்-டோசிமீட்டர் (பின்புறக் காட்சி)
படிமம்:Chernobyl and Pripyat (4854347168).jpg|உக்ரைனியன் டெர்ரா-பி டோசிமீட்டர்
படிமம்:Rd1503.jpg|ரஷ்ய ரேடெக்ஸ் RD1503
படிமம்:Soeks.jpg|சோக்ஸ் 01M
படிமம்:Geiger Counter Survey Meter "White Cat" Edition SA-05A.jpg|சுவிஸ் டோசிமீட்டர் SA-05A
படிமம்:POLIMASTER-PM1603B.jpg|பாலிமாஸ்டர் PM1603B


## மேற்கோள்கள்

## வெளி இணைப்புகள்

* A photographic list of radiation dosimeters
* Space Radiation Dosimetry: Lessons Learned and Recommendations
* Polimaster PM1603B
* Gamma Watch PM1208M - Geigerzähler Uhr von Polimaster
* So Rad! Virtual Training Facilitates Faster Fielding of Personal Radiation Detection Tool to the Joint Force 

பகுப்பு:அளவிடும் கருவிகள்
பகுப்பு:கதிர்வீச்சு
அம்புலுவாவ கோபுரம்

right|thumb|அம்புலுவாவ கோபுரம்
**அம்புலுவாவ** இலங்கை கண்டி மாவட்டத்திலுள்ள ஒரு மலைச்சிகரம் ஆகும். கம்பளை நகரிலிருந்து சுமார் 5 கி. மீ. தொலைவில் உள்ளது. இந்த மலையடிவாரத்தில் உள்ள கிராமம் கொடகம என அழைக்கப்படுகிறது.

### பண்டைய வரலாறு
14 ஆம் நூற்றாண்டில் கண்டி இராச்சியத்தை ஆண்ட நான்காம் புவனேகபாகு கம்பளை நகரைத் தலைநகராகக் கொண்டு இந்த இடத்தில் தன் அரண்மனையைக் கொண்டிருந்தான் என வரலாற்று ஆதாரங்கள் தெரிவிக்கின்றன.

1815 ஆம் ஆண்டு கண்டி இராச்சியத்தை பிரிட்டன் கைப்பற்றிய பின்னர் இந்தப் பிராந்தியத்தில் இருந்த வரலாற்று உட்கட்டமைப்புகள் பெரும்பாலானவை அழிக்கப்பட்டு அந்த நிலம் காபி சாகுபடிக்குப் பயன்படுத்தப்பட்டது. 

### மத, கலாசார முக்கியத்துவம்
இந்த இடத்தின் பண்டைய கலாசார, மத வரலாற்றைக் கருத்தில் கொண்டு 1997 ஆம் ஆண்டு இந்த இடம் இலங்கை அரசால் மீள் புனரமைக்கப்பட்டது.
மத நல்லிணக்கத்திற்கு அடையாளமாக மலை உச்சியில் பௌத்த ஆலயம், இந்து கோவில், கிறீஸ்தவ தேவாலயம், இஸ்லாமிய மசூதி ஆகியவை கட்டப்பட்டுள்ளன. 
பௌத்த ஆலயத்தின் முன்னால், அநுராதபுரத்தில் உள்ள புனித வெள்ளரசு மரத்தின் கிளை ஒன்று எடுத்துவரப்பட்டு இங்கு நாட்டப்பட்டுள்ளது.

### கோபுரம்
மலை உச்சியில் ஒரு உயர்ந்த ஸ்தூபி அமைக்கப்பட்டுள்ளது. 
223 அடி உயரமுள்ள இந்தக் ஸ்தூபி விவசாய சமூகங்களுக்கு அஞ்சலி செலுத்தும் வகையில் அர்ப்பணிக்கப்பட்டுள்ளது. 
அடித்தளம் ஒரு அரிசி தானியத்தையும், இரண்டாவது அடுக்கு காய்கறி விவசாயத்தையும், மூன்றாவது அடுக்கு பழ விவசாயத்தையும் குறிக்கும் வகையில் அமைக்கப்பட்டுள்ளது. 
நான்காவது அடுக்கில் நினைவுச் சின்னங்கள் உள்ள ஸ்தூபியின் உச்சியில் ஒரு கலசம் உள்ளது. 
ஸ்தூபியில் பல்வேறு நிலைகளில் கண்காணிப்பு தளங்கள் உள்ளன. இவற்றைச் சென்றடைவதற்கு ஒரு குறுகிய சுழல் படிக்கட்டு உள்ளது. 
ஸ்தூபியின் மேல் ஏறிச்சென்றால் சுற்று வட்டாரக் காட்சிகளை 360 டிகிரி காட்சியாகப் பார்க்க முடியும். 
இதனால் இந்த இடம் சுற்றுலாப் பயணிகளின் விருப்பத்திற்குறிய ஓரிடமாகத் திகழ்கின்றது.

### வானியல் கண்காணிப்பு கோபுரம்
இரவு நேரங்களில் வானத்தைக் கண்காணிக்கக்கூடிய ஒரு கண்காணிப்புக் கோபுரம் இந்த வளாகத்தில் உள்ளது. இது பெரும்பாலும் மாணவர்களால் பயன்படுத்தப்படுகிறது. 

### பல்லுயிர் வளாகம்
அம்புலுவாவா ஒரு பல்லுயிர் வளாகமாகவும் அங்கீகரிக்கப்பட்டுள்ளது. இந்தப் பகுதி அரிப்பை எதிர்க்கும் ஒரு இன்செல்பெர்க் புவியியல் அமைப்பைக் கொண்டுள்ளது. இலங்கையின் அதிக மழைப்பொழிவு மற்றும் வளமான நிலைமைகள் காரணமாக, மலை மற்றும் அதன் சுற்றுப்புறங்கள் பல்வேறு வகையான தாவரங்களுக்கு தாயகமாக உள்ளன. கோயிலைச் சுற்றியுள்ள பல்லுயிர் பூங்கா பல அரிய மற்றும் உள்ளூர் தாவர இனங்களைப் பாதுகாக்கிறது, இது இந்த இடத்தை கலாச்சார மற்றும் சுற்றுச்சூழல் பாரம்பரியத்தின் கலவையாக மாற்றுகிறது.

### மேற்சான்றுகள்

பகுப்பு:இலங்கையின் உலக பாரம்பரியக் களங்கள்
பகுப்பு:இலங்கைக் கட்டிடக்கலை
பகுப்பு:இலங்கையின் தொல்லியற்களங்கள்
பகுப்பு:இலங்கையின் வழிபாட்டுத் தலங்கள்
சுங்கை சிப்புட் நிகழ்வு

**சுங்கை சிப்புட் நிகழ்வு** (ஆங்கிலம்: *Sungai Siput Incident*; மலாய்: *Insiden Sungai Siput*) என்பது  மலாயா அவசரகால நிலை தொடங்கியதைக் குறிப்பிடுவதாகும். இரண்டாம் உலகப் போருக்கு முன்னர் சுங்கை சிப்புட் ஓர் அமைதியான நகரமாக விளங்கியது. 1948-ஆம் ஆண்டு சுங்கை சிப்புட் நிகழ்விற்குப் பின்னர், அதன் வரலாற்றையே மாற்றி அமைத்தது.

பேராக், சுங்கை சிப்புட், எல்பில் தோட்டம் *(Elphil Estate);* பின் சூன் தோட்டம் *(Phin Soon Estate)* ஆகிய இரு ரப்பர்த் தோட்டங்களில், 1948 சூன் 16-ஆம் திகதியில், மூன்று பிரித்தானிய தோட்ட நிர்வாகிகள் சுட்டுக் கொல்லப்பட்டனர். அந்த இரண்டு ரப்பர் தோட்டங்களும் இரண்டு கிலோமீட்டர் தொலைவில் இருந்தன.

காலை 8.30-க்கு சுங்கை சிப்புட், எல்பில் தோட்டத்தின் (*Elphil Estate*) நிர்வாகி ஏ.இ.வால்கர் (*A.E. Walker*) அவருடைய அலுவலக அறை மேசையில் சுட்டுக் கொல்லப் பட்டார். முப்பது நிமிடங்களுக்குப் பிறகு, பின் சூன் தோட்ட மேலாளர் ஜான் அலிசன் *(John Allison);* அவரின் உதவியாளர் இயன் கிறிஸ்டியன் *(Ian Christian)* ஆகிய இருவரும் மலாயா பொதுவுடைமை கட்சியின் 12 ஆதரவாளர்களால் சுட்டுக் கொல்லப்பட்டனர். 

பிரித்தானிய நிர்வாகிகளின் உடல்கள் பத்து காஜாவில் உள்ள ஆங்கலிக்கன் இடுகாட்டில் நல்லடக்கம் செய்யப் பட்டது. இந்தத் தாக்குதல்கள் நடந்த சில வாரங்களுக்குப் பிறகு, மலாயாவில் அவசரகால நிலை அறிவிக்கப்பட்டது.

## இலக்குகள்

1950 சூலை 13 அன்று, மலாயா காவல்துறை அதிகாரி ரால்ப் லூயிஸ் இந்தர் *(Ralph Lewis Inder)* என்பவர் கிளர்ச்சிக்காரர்களால் தாக்கப்பட்டு ஈப்போ மருத்துவமனையில் இறந்தார். அன்றைய தினம் அதிகாலையில், பொதுவுடைமை கிளர்ச்சிக்காரர்கள் டோவன்பி தோட்டத்தில் ஏராளமான இளம் ரப்பர் மரங்களை வெட்டிச் சாய்த்தனர். காவல்துறை அதிகாரி ரால்ப் லூயிஸ் விசாரணை செய்ய அங்கு சென்றிருந்தார். 

அந்த வேளையில், கிளர்ச்சிக்காரர்கள் அவருக்காகக் காத்திருந்தனர். ரால்ப் மற்றும் அவரின் இரண்டு துணை காவலர்கள் மூவரும் எண்ணிக்கையில் குறைவாக இருந்தனர். ஆனாலும் அவர்கள் கிளர்ச்சிக்காரர்களை எதிர்த்துப் போராடினர். அந்த நிகழ்வில் சிறப்புக் காவலர்களில் ஒருவரும் கொல்லப்பட்டார்; மற்றவர் படுகாயம் அடைந்தார். மேலும் காவல் துறையினரின் ஆயுதங்களுடன் கிளர்ச்சிக்காரர்கள் தப்பி ஓடிவிட்டனர்."

## நான்காவது இலக்கு

பேராக், சுங்கை சிப்புட்டில், நான்காவது ஐரோப்பியர் ரப்பர் தோட்டத்தில் மற்றொரு தாக்குதல் திட்டமிடப்பட்டது. இருப்பினும், அந்தத் ரப்பர் தோட்டத்து நிர்வாகியின் வண்டி பழுதடைந்ததால் அவர் தாமதமாக வேலைக்குச் சென்றார். 

அதனால் திட்டமிடப்பட்ட தாக்குதல் தோல்வியில் முடிந்தது. தோட்டத்து நிர்வாகியைக் கொல்வதற்கு மேலும் துப்பாக்கி ஏந்திய கிளர்ச்சிக்காரகள் அனுப்பப்பட்டனர். ஆனாலும் அந்த நிர்வாகியைக் கண்டுபிடிக்க முடியவில்லை. அதனால் கிளர்ச்சிக்காரகள் அங்கிருந்து சென்றுவிட்டனர்.

சுங்கை சிப்புட் நிகழ்விற்கு நடவடிக்கை எடுக்கும் வகையில், பிரித்தானியர்கள் அவசரகால நடவடிக்கைகளைச் சட்டமாக இயற்றினார்கள். இந்த நடவடிக்கைகளின் கீழ், பிரித்தானிய மலாயா அரசாங்கம் மலாயா பொதுவுடைமைக் கட்சியைச் சட்டவிரோதமாக்கியது; மற்றும் ஆயிரக் கணக்கான தொழிற்சங்கங்கள் மற்றும் இடதுசாரி ஆதரவாளர்களில் பலர் கைது செய்யப்பட்டனர்.

## மேற்கோள்கள்

## மேலும் காண்க
* மலாயா அவசரகாலம்
* மலாயா பொதுவுடைமை கட்சி
* பிரித்தானிய மலாயா
* மலாயா தேசிய விடுதலை இராணுவம்
* மலாயா மக்களின் சப்பானிய எதிர்ப்பு இராணுவம்

## வெளி இணைப்புகள்

பகுப்பு:1948
பகுப்பு:மலேசிய வரலாறு
பகுப்பு:மலாயா அவசரகாலம்
கருணாநிதியின் இரண்டாவது அமைச்சரவை

**கருணாநிதியின் இரண்டாவது அமைச்சரவை** (*Second Karunanidhi ministry*) என்பது 1971ஆம் ஆண்டு நடைபெற்ற ஐந்தாவது பொதுத் தேர்தலுக்குப் பிறகு, மு. கருணாநிதியை முதலமைச்சராகக் கொண்டு 15 மார்ச் 1971 அன்று பதவியேற்ற அமைச்சரவையாகும்.

## அமைச்சர்கள்

## மேற்கோள்கள்

பகுப்பு:திராவிட முன்னேற்றக் கழகம்
பகுப்பு:மு. கருணாநிதி
பகுப்பு:தமிழ்நாடு அமைச்சரவைகள்
கெவின் சோயல் கோரி கிசுபே

**கெவின் சோயல் கோரி கிசுபே** (*Kevin Joel Cori Quispe*) என்பவர் பெரு நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு ஆகத்து மாதம் 02 ஆம் தேதியன்று பெரு நாட்டின் இலிமா நகரில் இவர் பிறந்தார். பிடே அமைப்பு 2018 ஆம் ஆண்டு இவருக்கு பேராதன்  பட்டத்தை வழங்கியது. 2024 ஆம் ஆண்டு வரை இவர் பெரு நாட்டிலும் பின்னர் மெக்சிகோ நகரத்திலும் இவர் வாழ்ந்து வருகிறார்.

## சதுரங்க வாழ்க்கை
2022 ஆம் ஆண்டு ஏப்ரல் மாதத்தில் மெக்சிகோ நகரத்தில் நடந்த திறந்தநிலை சதுரங்கப் போட்டியில்  பாப்லோ சலினாசு எர்ரெரா மற்றும் லூயிசு பெர்னாண்டோ இபாரா சாமி ஆகியோருடன் இவர் இரண்டாவது இடத்தைப் பிடித்தார்.

2022 ஆம் ஆண்டு அக்டோபர் மாதம் இவர் மெக்சிகோவில் தனியார் நிறுவனங்களின் தேசிய மாணவர் விளையாட்டு ஆணையத்தின் அதிகாரப்பூர்வ கணக்கு அமைப்பின் தேசிய வாகையாளர் போட்டியில்  டெக்னோலோகிகோ டி மான்டெரி பியூப்லா அணிக்காக விளையாடினார். இப்போட்டியில் இவர் இடம்பெற்றிருந்த அணி மூன்றாவது இடத்தைப் பிடித்தது. கோரி தனிநபர் விரைவு சதுரங்கப்  போட்டியில் முதலிடத்தைப் பிடித்தார்.

ஒலிம்பியாடு சதுரங்கப் போட்டியின் மூலம் கோரி 2025 சதுரங்க உலகக் கோப்பை போட்டியில் விளையாடத் தகுதி பெற்றார்.  முதல் சுற்றில் பௌயா இடானியால் தோற்கடிக்கப்பட்டார்.

## தனிப்பட்ட வாழ்க்கை
சதுரங்கப் பலகைக்கு வெளியே, இவர் ஒரு மென்பொருள் பொறியாளராகப் பணிபுரிகிறார். சக பெருவியன் சதுரங்க வீரர்களான சியார்ச்சு கோரி மற்றும் டெய்சி கோரியுடன் தொடர்புடையவர் அல்ல.

## மேற்கோள்கள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:பெரு சதுரங்க வீரர்கள்
பகுப்பு:மெக்சிக்கோ சதுரங்க வீரர்கள்
பகுப்பு:சதுரங்கப் பேராதன்கள்
கருணாநிதியின் முதலாவது அமைச்சரவை

**கருணாநிதியின் முதலாவது அமைச்சரவை** (*First Karunanidhi ministry*) என்பது கா. ந. அண்ணாதுரை இறந்த பிறகு, ஒரு பொறுப்பு அமைச்சகம் தேர்ந்தெடுக்கப்பட்டது. திராவிட முன்னேற்றக் கழகம் சட்டமன்றக் கட்சியின் தலைவராக மு. கருணாநிதி தேர்ந்தெடுக்கப்பட்டார். இரா. நெடுஞ்செழியன் தலைமையிலான இடைக்கால அமைச்சரவை 1969 பிப்ரவரி 10 அன்று பதவி விலகியது. தமிழக ஆளுநர் 1969 பிப்ரவரி 10ஆம் தேதி மு. கருணாநிதியை  முதலமைச்சராக நியமித்தார்.

## மேற்கோள்கள்

பகுப்பு:மு. கருணாநிதி
பகுப்பு:திராவிட முன்னேற்றக் கழகம்
பகுப்பு:தமிழ்நாடு அமைச்சரவைகள்
பொட்டாசியம் பியூமரேட்டு

**பொட்டாசியம் பியூமரேட்டு** (*Potassium fumarate*) என்பது  K2C4H2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பியூமரிக் அமிலத்தினுடைய பொட்டாசியம் உப்பாக இச்சேர்மம் வகைப்படுத்தப்படுகிறது. ஐரோப்பிய ஒன்றிய எண் ஐ366 என்ற எண்ணால் இச்சேர்மம் அடையாளப்படுத்தப்படுகிறது. 

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:கரிமச் சேர்மங்கள்
பகுப்பு:பியூமரேட்டுகள்
உலகளாவிய செல்லப்பிராணி கண்காட்சி

**உலகளாவிய செல்லப்பிராணி கண்காட்சி**  *(Global Pet Expo)* என்பது அமெரிக்க செல்லப்பிராணி வளர்ப்போர்கள் மற்றும் செல்லப்பிராணிகள் வைத்திருப்போர் சங்கத்தால் அமெரிக்காவில் ஆண்டுதோறும் நடத்தப்படும் ஒரு வர்த்தக கண்காட்சியாகும். 2025 ஆம் ஆண்டு கண்காட்சியில் 1000 கண்காட்சியாளர்கள் 3100 அரங்குகள் மற்றும் 3000க்கும் மேற்பட்ட புதிய தயாரிப்பு வெளியீடுகள் இடம்பெற்றன. செல்லப்பிராணி வளர்ப்பவர்கள் மற்றும் வாங்குபவர்கள் கண்காட்சியில் கலந்து கொண்டனர். கண்காட்சியாளர்களில் பெட்சுமார்ட் மற்றும் பெட்கோ மற்று்ம் பல்வேறு நிறுவனங்கள் இதில் கலந்துகொண்டனர்.
## மேற்கோள்கள்


## External links
* 

பகுப்பு:Trade shows in the United States
பகுப்பு:Pets in the United States
இமயத்தில் புலிச்சின்னம்

திருமாவளவன் (கரிகாலன்) தன் வெற்றிப்படை வடதிசை நோக்கிச் செல்வதை இமயமலை தடுத்தது என்று அதனைச் செண்டால் அடித்தான். அதில் தன் புலிச் சின்னத்தைப் பொறித்து மீண்டான் - என்று சிலப்பதிகாரம் குறிப்பிடுகிறது. இதனைக் குறிப்பிடும் பாடல் பகுதி:

திருமாவளவன்,
வாளும்,குடையும், மயிர்க் கண் முரசும்,
நாளொடு பெயர்த்து, ‘நண்ணார்ப் பெறுக-இம்
மண்ணக மருங்கின், என் வலி கெழு தோள்’என,
புண்ணிய திசைமுகம் போகிய அந் நாள்
‘அசைவு இல் ஊக்கத்து நசை பிறக்கு ஒழிய,
பகை விலக்கியது இப் பயம் கெழு மலை’ என,
இமையவர் உறையும் சிமையப் பிடர்த்தலை,
கொடுவரி ஒற்றி, கொள்கையின் பெயர்வோற்கு  


இப்பகுதிக்கு உரை எழுதும் அடியார்க்கு நல்லார் இது தொடர்புள்ள இரு மேற்கோள் பாடல்களைக் குறிப்பிடுகிறார்.   
##### 1
கரிகாலன் இமைய உச்சியைச் செண்டால் (ஆயுதம்) அடித்தான். அது தன் பழைய நிலை மாறாமல் நிற்க அதன்மீது தன் புலிச் சின்னத்தைப் பொறித்தான். இதனைக் குறிப்பிடும் பாடல் பகுதி:

செண்டு கொண்டு கரிகாலன் ஒருகால் இமையச் சிமைய மால் வரை திரித்து அருளி மீள அதனைப்
பண்டு நின்றபடி நிற்க இது என்று முதுகில் பாய் புலி பொறித்து மறித்த பொழுதே 

##### 2
கம்பக் களிற்றில் செல்பவன் கரிகால் பெருவளத்தான். அவன் காஞ்சிபுரத்துக் காமக்கோட்டத்தைப் போற்றி வணங்குபவன். அவன் தன் கையில் இருக்கும் செண்டால் பொன்மலையை (இமயமலையை) அடித்து வளையச் செய்தான். இதனைக் குறிப்பிடும் பாடல்:

கச்சி வளைக் கைச்சி காமக் கோட்டம் காவல் 
மெச்சி இனிதிருக்கும் மெய்ச் சாத்தன் - கைச் செண்டு 
கம்பக் களிற்றுக் கரிகால் பெருவளத்தான்
செம்பொன் கிரி திரித்த செண்டு. 

##### [https://ta.wikisource.org/wiki/%E0%AE%95%E0%AE%B2%E0%AE%BF%E0%AE%99%E0%AF%8D%E0%AE%95%E0%AE%A4%E0%AF%8D%E0%AE%A4%E0%AF%81%E0%AE%AA%E0%AF%8D_%E0%AE%AA%E0%AE%B0%E0%AE%A3%E0%AE%BF/%E0%AE%87%E0%AE%B0%E0%AE%BE%E0%AE%9A_%E0%AE%AA%E0%AE%BE%E0%AE%B0%E0%AE%AE%E0%AF%8D%E0%AE%AA%E0%AE%B0%E0%AE%BF%E0%AE%AF%E0%AE%AE%E0%AF%8D கலிங்கத்துப் பரணி]
ஒரு சமயம் கரிகாற்சோழன் போர் வேட்கையால் வட திசைக்கண் படையெடுத்துச் சென்றான். அப்போது வடக்கில் உள்ள உச்சிகளை உடைய இமயமலை குறுக்கே நின்று தடுத்தது. அதனைக் கரிகாலன் தன் போர்க்கருவி ஆகிய செண்டினால் தலைகீழாக திருப்பினான். "இம்மலை முன் நின்ற நிலையிலேயே நிற்கட்டும்" என்று எண்ணினான். புலிக்கொடியாாகிய அடையாளச் சின்னத்தை அம்மலையின் நடுவிடத்தில் பொறித்து,இமயமலையை முன் இருந்த நிலையிலேயே திரும்பவும் இருக்கச் செய்தான்.

## மேற்கோள்

பகுப்பு:போர் திறன்கள்
பகுப்பு:தமிழ்நாட்டு வரலாறு
பகுப்பு:சோழர் படையெடுப்புக்கள்